“หุ้นเอเชีย” เปิดลบ วิตกเศรษฐกิจโลกถดถอย-จับตาเงินเฟ้อสหรัฐ
“ตลาดหุ้นเอเชีย” เปิดลบ ท่ามกลางกังวลเศรษฐกิจโลก ขณะที่ธนาคารเกาหลีใต้ขึ้นดอกเบี้ยครั้งใหญ่ 0.50% สู่ระดับ 3.00% ในการประชุมวันนี้ เพื่อสกัดเงินเฟ้อ นอกจากนี้ นักลงทุนกำลังรอคอยสหรัฐเปิดเผยข้อมูลเงินเฟ้อในสัปดาห์นี้ 
“ตลาดหุ้นเอเชีย” เปิดลบ ท่ามกลางกังวลเศรษฐกิจโลก ขณะที่ธนาคารเกาหลีใต้ขึ้นดอกเบี้ยครั้งใหญ่ 0.50% สู่ระดับ 3.00% ในการประชุมวันนี้ เพื่อสกัดเงินเฟ้อ นอกจากนี้ นักลงทุนกำลังรอคอยสหรัฐเปิดเผยข้อมูลเงินเฟ้อในสัปดาห์นี้
12 ต.ค. 2565

ผู้สื่อข่าวรายงานว่า ตลาดหุ้นเอเชียเปิดลบในวันนี้ ท่ามกลางความวิตกกังวลเกี่ยวกับภาวะเศรษฐกิจโลก ขณะที่ธนาคารกลางเกาหลีใต้ (BOK) มีมติปรับขึ้นอัตราดอกเบี้ยครั้งใหญ่ เพื่อสกัดเงินเฟ้อ นอกจากนี้ นักลงทุนกำลังรอคอยสหรัฐเปิดเผยข้อมูลเงินเฟ้อในสัปดาห์นี้
ดัชนี NIKKEI 225 ตลาดหุ้นญี่ปุ่นเปิดวันนี้ที่ 26,353.22 จุด ลดลง 48.03 จุด หรือ -0.18%, ดัชนี HSI ตลาดหุ้นฮ่องกงเปิดวันนี้ที่ 16,758.27 จุด ลดลง 74.09 จุด หรือ -0.44% และดัชนี SSE Composite ตลาดหุ้นจีนเปิดวันนี้ที่ 2,976.72 จุด ลดลง 3.07 จุด หรือ -0.10%
ทั้งนี้ BOK มีมติปรับขึ้นอัตราดอกเบี้ยนโยบาย 0.50% สู่ระดับ 3.00% ในการประชุมวันนี้ตามความคาดหมาย เนื่องจากต้องการเร่งฉุดเงินเฟ้อลง แม้มีความวิตกกังวลว่าอาจทำให้เศรษฐกิจชะลอการเติบโตมากจนเกินไป
ส่วนสหรัฐจะเปิดเผยข้อมูลดัชนีราคาผู้ผลิต (PPI) ในวันพุธ และดัชนีราคาผู้บริโภค (CPI) เปิดเผยข้อมูลวันพฤหัสบดีนี้